**ELŐTERJESZTÉS**

**Körmend város Önkormányzata Képviselő-testülete 2016. június 27-i ülésére**

**Tárgy:** Beszámoló a lejárt határidejű határozatok teljesítéséről (2016. január- 2016. május)

**1/2016.(I.28.) önkormányzati határozat**

1. Körmend Város Önkormányzata Képviselő-testülete **a Körmend, 0249/2 hrsz-ú ingatlan** kapcsán
* úgy dönt, hogy a vonatkozó övezeti szabályozását módosítani kívánja úgy, hogy az tegye lehetővé a mezőgazdasági építményeknek az érintett övezetben található ingatlanokon történő elhelyezését, a Képviselő-testület az ehhez szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.

*A HÉSZ módosítása a Képviselő-testület 2016. áprilisi ülésén megtörtént.*

**2/2016.(I.28.) önkormányzati határozat**

Körmend Város Önkormányzata Képviselő-testülete **a Körmend, 307/1, 307/2 hrsz-ú ingatlan** kapcsán

* úgy dönt, hogy a vonatkozó övezeti szabályozását módosítani kívánja úgy, hogy a megengedett legnagyobb beépítési % arányt 80%-ra emeli, a Képviselő-testület az ehhez szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.
* felkéri a Jegyzőt arra, hogy a kérelmezővel kötendő településrendezési szerződést készítse elő, egyben felhatalmazza a Polgármestert annak aláírására.

*A HÉSZ módosítása a Képviselő-testület 2016. áprilisi ülésén megtörtént.*

**3/2016.(I.28.) önkormányzati határozat**

Körmend Város Önkormányzata Képviselő-testülete **a Körmend, 780 hrsz-ú ingatlan** kapcsán

* úgy dönt, hogy a vonatkozó övezeti szabályozását módosítani kívánja, hogy a módosítás a **Körmend 780 hrsz**-ú ingatlant érintően is tegye lehetővé a telek megosztását, a Képviselő-testület az ehhez szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.
* felkéri a Jegyzőt arra, hogy a kérelmezővel kötendő településrendezési szerződést készítse elő, egyben felhatalmazza a Polgármestert annak aláírására.

*A HÉSZ módosítása a Képviselő-testület 2016. áprilisi ülésén megtörtént.*

**4/2016.(I.28.) önkormányzati határozat**

Körmend Város Önkormányzata a 2015 évben a Rábán aluli városrészen létesített szennyvízhálózat beruházási költségeinek egy részét áthárítja a közműkiépítéssel érintett ingatlanok tulajdonosaira.

A bekötésenkénti hozzájárulás összegét a Képviselő-testület 100.000 Ft+ÁFA összegben határozza meg. A közművesítési hozzájárulás kivetésével az alábbi utcákban található ingatlanok érintettek: Körmend, Hegyaljai u., Híd utca, Kertész utca, Szénatelep u., Vasaljai u.

A közművesítési hozzájárulás megfizetésének módját a Képviselő-testület az alábbiak szerint állapítja meg:

1. Egyösszegű befizetés esetén a befizetésre kötelezett a közművesítési hozzájárulás bruttó összegéből 10% kedvezményben részesül. Egyösszegű befizetés esetén a befizetés határideje: a közművesítési hozzájárulás kivetéséről szóló jegyzői határozat jogerőre emelkedésének napjától számított 30. nap.
2. Amennyiben a befizetésre kötelezett részletfizetést kér, úgy a részlet az alábbiak szerint fizetendő meg:
3. az első részlet összege a közművesítési hozzájárulás bruttó összegének 30%-a, azaz 38.100 Ft. Az első részlet befizetési határideje: a közművesítési hozzájárulás kivetéséről szóló jegyzői határozat jogerőre emelkedésének napjától számított 30. nap.
4. A fennmaradó 88.900 Ft. összeget a befizetésre kötelezett a közművesítési hozzájárulás kivetésétől számított egy éven belül, a befizetésre kötelezett választása szerint havonta egyenlő részletekben (7408 Ft.) vagy negyedévente egyenlő részletekben (22.225 Ft.) köteles megfizetni. Amennyiben valamely részlet megfizetésével a befizetésre kötelezett 15 napot meghaladó késedelembe esik, a kivetett hozzájárulás egyösszegben válik esedékessé.

A közművesítési hozzájárulást a közmű kiépítésével érintett ingatlanok tulajdonosai viselik tulajdoni hányadaik arányában.

Körmend város Önkormányzata Képviselő-testülete felhatalmazza a Polgármestert arra, hogy a jelen határozatában megállapított közművesítési hozzájárulás részletekben történő megfizetése esetén további részletfizetési kedvezményről döntsön méltányossági jogkörben eljárva.

*A kiközlések határozatba foglaltan megtörténtek, ami alapján a kötelezettek teljesítése is megkezdődött.*

**5/2016.(I.28.) önkormányzati határozat**

Körmend Város Önkormányzatának Képviselő-testülete

**1.) a műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatására** kiírt pályázati **felhívásra a körmendi Batthyány kastélyhoz tartozó *lóistálló* és *kocsiszín* épületeinek felújítására irányuló pályázatok benyújtását támogatja.**

1.a) a Batthyány kastélyhoz tartozó **lóistálló** felújítására - pályázat keretében történő megvalósításához - 13.000.000,- Ft önerőt biztosít a költségvetésében.

1.b) a Batthyány kastélyhoz tartozó **kocsiszín** felújításához - pályázat keretében történő megvalósításához - 13.000.000,- Ft önerőt biztosít a költségvetésében.

*A két pályázat közül a kocsiszín felújítására beadott pályázat támogatást nyert, a másik pályázat nem nyert támogatást.*

**6/2016.(I.28.) önkormányzati határozat**

1. Körmend város Önkormányzata Képviselő-testülete jóváhagyja a Körmend és Kistérsége Önkormányzati Társulás társulási megállapodásának módosítását az alábbiak szerint:

 A társulási megállapodás 4.2.2. pontja az alábbiak szerint módosul:

#  / 4. A társulás által ellátott feladat- és hatáskörök:/

 **4.2.2.**

 **072112 Háziorvosi ügyeleti ellátás**

 **Egészségügyi ellátás**

 Ellátja az Egészségügyi alapellátásáról szóló 2015. évi CXXIII. törvényben meghatározott feladatok közül a **háziorvosi ügyelet** megszervezését és biztosítását valamennyi társult tag, továbbá az alábbi, Társuláson kívül álló települések részére: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér.

1. A társulási megállapodás 1.) pont szerinti módosítása 2016. április 1-én lép hatályba.

*A társulási megállapodás módosítása megtörtént.*

**7/2016.(I.28.) önkormányzati határozat**

Körmend város Önkormányzata Képviselő-testülete jóváhagyja azt, hogy a Körmend és Kistérsége Önkormányzati Társulás feladatellátási szerződést kössön a háziorvosi ügyeleti feladatok ellátása végett az alábbi településekkel: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér. A megállapodás elkészítésére a Képviselő-testület felkéri a Jegyzőt, aláírására felhatalmazza a Polgármestert.

*A feladatellátási szerződések megkötése megtörtént.*

**8/2016.(I.28.) önkormányzati határozat**

Körmend Város Önkormányzatának Képviselő-testülete a mellékelt pályázati felhívásnak megfelelően pályázatot ír ki a Körmendi Kulturális Központ és Faludi Ferenc Könyvtár igazgatói munkakörének betöltésére.

*A pályázat elbírálásra, a vezető (Hadnagyné Vörös Márta) ismételten kinevezésre került.*

**9/2016.(I.28.) önkormányzati határozat**

Körmend Város Önkormányzata az előterjesztés melléklete szerinti tartalommal pályázatot ír ki Körmend Város Gondnoksága intézményvezetői munkakörének betöltésére.

*A pályázat elbírálásra, a vezető (Sövegjártó Zoltán) ismételten kinevezésre került.*

**10/2016.(I.28.) önkormányzati határozat**

Körmend város Önkormányzata Képviselő-testülete jóváhagyja azt, hogy a tulajdonát képező, körmendi 1536/14 hrsz-ú, 287 m2 kiterjedésű, beépítetlen telek megjelölésű ingatlan az A .H. Universal Bau Kft. helyett a Vasi Faüzem Faipari Kft. (Körmend, Legény u. 28-30.) részére kerüljön értékesítésre a 127/2015. (XII.15.) sz. határozatban foglalt értéken és feltételekkel.

*Az értékesítés és a pénzügyi rendezés megtörtént.*

**11/2016.(I.28.) önkormányzati határozat**

Körmend Város Önkormányzata nem ért egyet a kötelező betelepítési kvóta rendszerével. Az Önkormányzat véleménye az, hogy a kötelezően Magyarországra erőltetett betelepítési kvóta jogtalan, értelmetlen, az növeli a bűnözés kockázatát és a terrorveszélyt. Az Önkormányzat véleménye az, hogy a kvóta veszélyezteti a magyar kultúrát és a mindennapok biztonságát, és vállalhatatlan terheket jelent a magyar szociális, egészségügyi és oktatási rendszerre.

Kérjük a Kormányt, hogy minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket!

**13/2016.(II.11.) önkormányzati határozat**

Körmend város Önkormányzati Képviselő-testülete az 1. számú mellékletben meghatározottak szerint elfogadja az Áht. 29.§ (3) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

*A MÁK felé való lejelentés megtörtént.*

**14/2016.(II.24.) önkormányzati határozat**

Körmend város Önkormányzata Képviselő-testülete a 2016. évi belső ellenőrzési tervében a következő feladatokat határozza meg:

1. Áfa ellenőrzése a KEOP pályázatok – ivóvízminőség javítása, szennyvízhálózat építése – esetében a beruházás teljes időszakára vonatkozóan.
2. Teljes körű ÁFA bevallás és visszaigénylés ellenőrzése Körmend város Önkormányzatánál, a Körmendi Közös Önkormányzati Hivatalnál és Körmend város Gondnokságánál 2015. évet érintve.
3. Körmend Város Gondnoksága gazdálkodásának 2015. évi ellenőrzése, különösen bevételek teljesítésére a hátralékokra tekintettel, a kiadások esetében a vagyonkezeléssel kapcsolatos feladatokra, teljesítésekre. Az ellenőrzés kiterjed az iskolákra is, és a számviteli nyilvántartásokra.
4. A Körmendi Kulturális Központ, Múzeum és Könyvtár közművelődési szakterületének 2015. évi gazdálkodása a bevételek és kiadások teljesítése, és az ellátott feladatok tekintetében.

*A belső ellenőrrel a feladat elvégzésére a megbízási szerződés megkötésre került.*

**15/2016.(II.24.) önkormányzati határozat**

Körmend város Önkormányzata Képviselő-testülete a 2015. évi belső ellenőrzési tervet akként módosítja, hogy abból elhagyásra kerülnek az alábbi feladatok:

* a 2014. évi költségvetési támogatások elszámolásának ellenőrzése a 2014. évi költségvetési beszámolóban, tekintettel az intézmények adatszolgáltatásai alapján.
* és a követelések és kötelezettségek alakulásának vizsgálata a 2014. évi gazdálkodás tükrében.

*A kiértesítés megtörtént.*

**16/2016.(II.24.) önkormányzati határozat**

Körmend város Önkormányzata Képviselő-testülete megismerte és elfogadja a Körmend múltja, jelene és Jövője Közhasznú Alapítvány 2015. évi tevékenységéről szóló beszámolót.

**17/2016.(II.24.) önkormányzati határozat**

Körmend város Önkormányzata Képviselő-testülete a Batthyany Strattmann László Kórházért Közalapítvány 2015. évi működéséről szóló beszámolót elfogadja, egyúttal megköszöni a Közalapítvány egész éves munkáját, és kéri, hogy a Közalapítvány lehetőség szerint a jövőben is járuljon hozzá Körmend értékeinek gyarapításához.

**18/2016.(II.24.) önkormányzati határozat**

1. Körmend város Önkormányzata Képviselő-testületeaKörmend város Közbiztonságáért Közalapítvány 2015. évi tevékenységéről szóló beszámolóját tudomásul veszi.
2. Körmend város Önkormányzata Képviselő-testülete úgy dönt, hogy a városi kamerarendszer eszközeit és működtetésének feladatát átveszi Körmend város Közbiztonságáért Közalapítványtól, amelyre vonatkozóan megállapodást köt a Közalapítvánnyal. A Képviselő-testület felhatalmazza a polgármestert a megállapodás megkötésére.

*A kamerarendszer átvételéről a Közalapítvány vezetőjével az egyeztetés megtörtént, a működtetésre az Önkormányzat 2016. június 30-ig megköti a szerződést.*

**19/2016.(II.24.) önkormányzati határozat**

Körmend város Önkormányzata Képviselő-testülete a Körmenden Foglalkoztatottakért Közalapítvány 2015. évi működéséről szóló beszámolót elfogadja.

**20/2016.(II.24.) önkormányzati határozat**

Körmend város Önkormányzata Képviselő-testülete, mint a Körmenden Foglalkoztatottakért Közalapítvány alapítója a melléklet szerint jóváhagyja a Közalapítvány módosításokkal egybeszerkesztett alapító okiratát, egyben felhatalmazza a polgármestert az alapító okirat illetékes Törvényszék előtti benyújtására.

*Az alapító okirat a Törvényszék elé benyújtásra került, amely nyilvántartásba vette a változásokat.*

**21/2016.(II.24.) önkormányzati határozat**

Körmend Város Önkormányzat Képviselő-testülete a Kovatsik és Társai Temetkezési Bt 2015.évi beszámolóját megismerte, és elfogadja az abban foglaltakat.

**22/2016.(II.24.) önkormányzati határozat**

1. Körmend város Önkormányzata Képviselő-testülete 2016. április 1-étől kezdődően a Körmend és Kistérsége Önkormányzati Társulásra ruházza át az Egészségügyi alapellátásáról szóló 2015. évi CXXIII. törvényben meghatározott háziorvosi ügyelet megszervezését és biztosítását.
2. Az 1.) pontban foglaltakra tekintettel Körmend város Önkormányzata Képviselő-testülete jóváhagyja a Körmend és Kistérsége Önkormányzati Társulás társulási megállapodásának módosítását az alábbiak szerint:

 2.1. .A társulási megállapodás 4.2.1. pontjában szereplő „107054 Családsegítés” szövegrész törlésre kerül, és helyébe kerül az alábbi szövegrész: „104043 Család-és gyermekjóléti központ, továbbá a társulási megállapodás 4.2.1. pontjában szereplő „104042 Gyermekjóléti szolgáltatások” szövegrész törlésre kerül, és helyébe az alábbi szövegrész lép: „104042 család-és gyermekjóléti szolgáltatások, továbbá a társulási megállapodás 4.2.1. pontjában szereplő „102022 Időskorúak, demens betegek átmeneti ellátása” szövegrész törlésre kerül, és helyébe az alábbi szövegrész lép: „102025 Időskorúak átmeneti ellátása”, továbbá a társulási megállapodás 4.2.1. pontjában szereplő „102030 Idősek, demens betegek nappali ellátása” szövegrész törlésre kerül, és helyébe az alábbi szövegrész lép: „102031 Idősek nappali ellátása”

2.2. A társulási megállapodás 4.2.4. pontja kiegészül az alábbiakkal:

/ Társulás által ellátandó egyéb feladatok/:

„062020 Településfejlesztési projektek és támogatásuk.”

* 1. A társulási megállapodás 4.2.2. pontja az alábbiak szerint módosul:

#  / 4. A társulás által ellátott feladat- és hatáskörök:/

 **4.2.2.**

 **072112 Háziorvosi ügyeleti ellátás**

 **Egészségügyi ellátás**

 Ellátja az Egészségügyi alapellátásáról szóló 2015. évi CXXIII. törvényben meghatározott feladatok közül a **háziorvosi ügyelet** megszervezését és biztosítását valamennyi társult tag, továbbá az alábbi, Társuláson kívül álló települések részére: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér.

A háziorvosi ügyeleti feladatellátás Társulás általi ellátása (működtetése) tekintetében az alábbiakban állapodnak meg a társult tagok:

1. A Társulás a háziorvosi ügyeleti szolgáltatást 2016. április 1. napjától kezdődően, határozatlan időre szólóan biztosítja a tagoknak.
2. A tagok megállapodnak abban, hogy az ügyeleti szolgálatot a Társulás a Körmend, Rákóczi u. 92. szám alatti épületben biztosítja.
3. A tagok megállapodnak abban, hogy a háziorvosi ügyeleti ellátás megszervezéséhez és működtetéséhez kapcsolatos valamennyi jog és kötelezettség a Társulást illeti meg és terheli azzal, hogy az ügyeleti feladatellátást a tagok a Társulás feladatellátásába adták. A tagok megállapodnak abban is, hogy a feladatellátás biztonsága érdekében a Társulás jogosult kizárólag a 43/1999. (III.3.) Korm.rendelet 7.§ (2) da) szerinti nyilatkozat megtételére.
4. A Társulás évente egyszer beszámol a tagok előtt az háziorvosi ügyeleti feladatellátás szakmai és pénzügyi működtetéséről. Bármelyik társult tag kérésére a Társulás Munkaszervezete is a tag rendelkezésére áll az ügyeleti feladatellátással kapcsolatos esetleges kérdések tekintetében. A Társulás a pénzügyi elszámolásnál a társult tagokra, mint helyi önkormányzatokra eső OEP támogatás alapjául szolgáló lakosságszámot veszi figyelembe
5. A háziorvosi ügyeleti feladatellátás működtetésének megkezdésekor ismert OEP finanszírozási rendszer alapján a tagok megállapodnak abban, hogy a háziorvosi ügyeleti feladatellátásért 68 Ft/hó összeget fizetnek meg a feladatellátáshoz való hozzájárulásként minden, a területén élő (ott lakcímmel rendelkező) lakos után a Társulás részére. A hozzájárulást negyedévente, minden negyedév első hónapjának 15. napjáig kell megfizetni a Társulás 11747020-15574668-00000000 számlájára történő átutalással. A hozzájárulást a Társulás csak és kizárólag a háziorvosi ügyeleti feladatellátásra használja fel, kiegészítve azzal az OEP finanszírozást.
6. A tagok megállapodnak abban, hogy amennyiben az e) pont szerinti hozzájárulás már nem fedezi az OEP finanszírozással együtt a költségeket, abban az esetben a Társulás megtárgyalhatja a hozzájárulás mértékének módosítását. Amennyiben a Társulás módosítja a hozzájárulás mértékét, úgy a Társulás e döntéséről a Társulás Munkaszervezete valamennyi társult tagot kiértesíti. A tagok megállapodnak abban, hogy amennyiben e kiközléstől számítottan 30 napon belül a társult tag részéről nem érkezik a Társulás irányába válasz a hozzájárulás mértékének módosítása tárgyában, úgy az újonnan kiközölt hozzájárulást, annak mértékét és megfizetésének módját a kiközölteknek megfelelően a társult tag részéről elfogadottnak kell tekinteni. A tagok megállapodnak abban, hogy amennyiben a hozzájárulás mértéke módosításának írásbeli kiközlésétől számítottan 30 napon belül a társult tag olyan nyilatkozatot tesz, hogy nem fogadja el az újonnan kiközölt hozzájárulást, abban az esetben a Társulás Munkaszervezete megbeszélést kezdeményez a társult taggal, és amennyiben az 15 napon belül nem vezet eredményre, a Munkaszervezet a Társulás elé terjeszti a társulási megállapodás felülvizsgálatát.

2.4. A társulási megállapodás 19. pontjában (záró rendelkezések) található felsorolás kiegészül az alábbi ponttal:

 A társulási megállapodás 4.2.2. pontja 2016. április 1-én lép hatályba.

*A társulási megállapodás módosítása megtörtént.*

**23/2016.(II.24.) önkormányzati határozat**

Körmend város Önkormányzata Képviselő-testülete jóváhagyja azt, hogy a Körmend és Kistérsége Önkormányzati Társulás feladatellátási szerződést kössön az előterjesztéshez mellékeltek szerint a háziorvosi ügyeleti feladatok ellátása végett az alábbi településekkel: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér. A megállapodás elkészítésére a Képviselő-testület felkéri a Jegyzőt, aláírására felhatalmazza a Polgármestert.

*A feladatellátási szerződések megkötésre kerültek.*

**24/2016.(II.24.) önkormányzati határozat**

1. Körmend város Önkormányzata Képviselő-testülete jóváhagyja azt, hogy a ¾ arányban tulajdonát képező körmendi 1779 hrsz-ú ingatlannak a háziorvosi ügyeleti feladatellátás helyéül szolgáló épületrészeit a Körmend és Kistérsége Önkormányzati Társulás térítésmentesen használatba vegye a háziorvosi ügyeleti feladatok ellátására. A térítésmentes használat jogát az Önkormányzat addig biztosítja a Társulás részére, amíg a Társulás az ingatlanban ellátja a háziorvosi ügyeleti feladatellátást. Az ingatlannak a háziorvosi ügyeleti feladatellátás céljára szolgáló használatából eredő terheket (közműdíjak stb.) a Társulás viseli a használat ideje alatt.
2. Körmend város Önkormányzata Képviselő-testülete jóváhagyja azt, hogy az Önkormányzat tulajdonában álló azon eszközöket, ingóságokat, melyeket az Önkormányzat a háziorvosi ügyeleti feladatellátáshoz kapcsolódóan vásárolt korábban, a Körmend és Kistérsége Önkormányzati Társulás térítésmentesen használatba vegye a háziorvosi ügyeleti feladatok ellátására. A térítésmentes használat jogát az Önkormányzat addig biztosítja a Társulás részére, amíg a Társulás ellátja a háziorvosi ügyeleti feladatellátást.

*A kiértesítést megtörtént.*

**25/2016.(II.24.) önkormányzati határozat**

1. Körmend város Önkormányzata Képviselő-testülete kezdeményezi a Körmend és Mikrotérsége Köznevelési Intézményfenntartó Társulás előtt a Társulás fenntartásában működő Körmendi Mátyás Király Utcai Óvoda és Bölcsőde intézmény, valamint a Dr. Battthyányné Coreth Mária Óvoda 2016. szeptember 1-ével történő átszervezését akként, hogy ezen időponttól egy, új elnevezés alatt létrejövő intézmény lássa el kistérségi szinten az óvodai feladatellátást. Az átszervezéshez a fenntartónak be kell szereznie a jogszabályokban meghatározott szervek véleményét. Az átszervezést a Képviselő-testület véleményezni.
2. A Képviselő-testület felkéri a Társulást arra, hogy 2016. május 31-ig tájékoztassa a Társulás a Képviselő-testületet az előterjesztésben foglaltak végrehajtásáról.

*Az átszervezésről a fenntartó – Körmend város Önkormányzata Képviselő-testülete előzetes véleménye alapján – 2016. május végén megtartott ülésén döntött. A változások 2016. szeptember 1-étől hatályosak.*

**26/2016.(II.24.) önkormányzati határozat**

1. Körmend város Önkormányzata Képviselő-testülete jóváhagyja azt, hogy az 1491/48 hrsz-ú, 2824 m2 kiterjedésű, önkormányzati tulajdonú ingatlan pályáztatás révén értékesítésre kerüljön. A Képviselő-testület ennek megfelelően jóváhagyja a melléklet szerinti pályázati kiírást.
2. A Képviselő-testület a pályázati felhívást az alábbi gazdasági szereplőknek küldi meg:
* Dancsecs Építőipari és Szolgáltató Kft. (9900 Körmend, Nyírfa u. 20.)
* Ragasits és Társa Kft. (9900 Körmend, Vida József u. 1.)
* Partner Bt. (9900 Körmend, Mátyás király u. 58.)
* N-H-Bau Ingatlan Kft. (9789 Sé, Mátyás király u. 11.)
* Linea Bau Bt. (9900 Körmend, Gizella királyné utca 2.)

*A pályázati eljárás megtörtént, a legjobb ajánlattevővel a szerződés megkötésre került, és az – a Magyar Állam elővásárlási jogról lemondó nyilatkozatának kézhezvételével – 2016. június 8-án hatályba lépett.*

**27/2016.(II.24.) önkormányzati határozat**

Körmend város Önkormányzata Képviselő-testülete úgy dönt, hogy az ingatlannyilvántartásról szóló 1997. évi CXLI. törvény 89/A.§ (1) bekezdés alapján kezdeményezi az önkormányzati tulajdonú, egykoron zártkerti megjelölésű ingatlanok mezőgazdasági művelés alól történő kivonását.

A Képviselő-testület felhatalmazza a polgármestert az ehhez szükséges kérelmek benyújtására.

*A kérelmek benyújtása megkezdődött a Földhivatali Osztály előtt, sok ingatlanról van szó, melyek kivonását egyenként kell kérelmezni, a kérelmeket 2016. december 31-ig lehet a Földhivatalhoz benyújtani.*

**28/2016.(II.24.) önkormányzati határozat**

Körmend Város Önkormányzata Képviselő-testülete hozzájárul ahhoz, hogy az Európai Bizottság által kiírt Európa a Polgárokért program során az Önkormányzat a csehországi RoznovpodRadhostem település, mint projektgazda által benyújtandó, az előterjesztésben részletezett pályázatban partnerként részt vegyen.

*A benyújtott pályázat forráshiány miatt elutasításra került, idén ismét lesz lehetőség a pályázat beadására.*

**29/2016.(II.24.) önkormányzati határozat**

Körmend Város Önkormányzatának Képviselő-testülete

1. a Nemzetközi Visegrádi Alap keretein belül, kulturális rendezvények támogatására kiírt, a csehországi Rožnov pod Radhoštěm település által benyújtott pályázatban partnerként részt kíván venni.
2. a kulturális projekt megvalósításához 21.000,- Euró önrészt biztosít a 2016-os évi költségvetés gazdálkodási tartalékának terhére.

*A pályázat nyert, de a kért támogatáshoz képest kevesebb támogatást ítéltek meg, így a Képviselő-testület 2016. júniusi ülésére előterjesztés készül az önerő kiegészítéséről.*

**30/2016.(II.24.) önkormányzati határozat**

Körmend Város Önkormányzata Képviselő-testülete

1. az INTERREG V-A, Austria-Hungary 2014-2020 **támogatására** kiírt pályázati **felhívására az előterjesztésben részletezett pályázat benyújtását támogatja**
2. a pályázat megvalósításához 21.000 euro önerőt biztosít költségvetésében a tartalékból és átvett pénzeszközökből.

*A pályázat beadásra került, elbírálásra vár.*

**31/2016.(II.24.) önkormányzati határozat**

Körmend város Önkormányzata Képviselő-testülete úgy dönt, hogy az egészségügyi alapellátások körzeteinek rendeletben történő lehatárolása miatt szükségessé váló, a háziorvosi szolgálatokat érintő működési engedélyének módosításának költségét átvállalja a háziorvosi szolgálatoktól.

*A Népegészségügyi szervvel az egyeztetés megtörtént e tárgyban.*

**32/2016.(II.24.) önkormányzati határozat**

Körmend város Önkormányzata Képviselő-testülete jelen döntésével elrendeli az Önkormányzat esélyegyenlőségi programjának esedékes felülvizsgálatát. A felülvizsgálattal az Önkormányzat a Körmendi Kulturális Központ, Múzeum és Könyvtár intézmény vezetőjét bízza meg.

A felülvizsgálat határideje: 2016. november 30., a felülvizsgálat eredményét 2016. decemberében a Képviselő-testület elé kell tárni.

*A kiértesítés megtörtént.*

**33/2016.(II.24.) önkormányzati határozat**

Körmend város Önkormányzata Képviselő-testülete a az 1848/49-es forradalom és szabadságharc 168. évfordulója tiszteletére rendezendő városi ünnepség szónokául **Szabó Ferenc alpolgármestert** kéri fel tisztelettel.

**34/2016.(II.24.) önkormányzati határozat**

Körmend Város Önkormányzat Képviselő-testülete a megbízott erdész 2015.évi beszámolóját megismerte, és elfogadja az abban foglaltakat.

**35/2016.(II.24.) önkormányzati határozat**

Körmend város Önkormányzata Képviselő-testülete megismerte a Körmendi Roma Nemzetiségi Önkormányzattal megkötött együttműködési megállapodás módosítását, és azt a melléklet szerinti egységes szerkezetben jóváhagyja, egyúttal felhatalmazza a polgármestert annak aláírására.

*Az aláírás megtörtént.*

**36/2016.(II.24.) önkormányzati határozat**

Körmend város Önkormányzata Képviselő-testülete Bebes István főállású polgármester 2016. évre járó 39 nap szabadságát az alábbiak szerint adja ki:

2016. február hó: 2-5, 26= 5 nap

2016. március hó: 18, 25= 2 nap

2016. április hó: -

2016. május hó: 13= 1 nap

2016. június hó: 27-30= 4 nap

2016. július hó: 1-15= 11 nap

2016. augusztus hó: -

2016. szeptember hó: 26-30= 5 nap

2016. október hó: 27-28= 2 nap

2016. november hó: -

2016. december hó: 19-30= 9 nap

A polgármester a 2011. évi CXCIX. törvény alapján a két ülés közti eseményekről adott tájékoztatásában számol be a 2 ülés közt igénybevett szabadságairól, vagy a szabadságolási ütemtervtől való eltérésről.

**37/2016.(II.24.) önkormányzati határozat**

Körmend város Önkormányzata Képviselő-testülete az EGIS Körmend Kosárlabda Csapatot a Magyar Kupa elnyerésére tekintettel 1 millió forint összegű jutalomban részesíti.

*A jutalom kifizetése megtörtént.*

**38/2016.(III.31.) önkormányzati határozat**

Körmend város Önkormányzata Képviselő-testülete

**- kezdeményezi Körmend város településrendezési eszközeinek 2016. október 31-ig történő felülvizsgálatát,** és kéri egyúttal a mellékletben szereplő szempontok, kérelmek figyelembe vételét a felülvizsgálat során.

- A felülvizsgálat célja ezen felül a településrendezési eszközök formai vizsgálata, amelynek végső célja a város területét egységesen ábrázoló, egységes jelkulccsal bíró településszerkezeti terv és helyi építési szabályzat, annak mellékleteként pedig a szabályozási terv elkészítése. Az új településrendezési eszközök a jelenleg hatályos ingatlan-nyilvántartási adatbázis felhasználásával kerüljenek kimunkálásra.

- Kéri, hogy az elkészült dokumentáció a Képviselő-testület elé, végleges elfogadás céljából kerüljön előterjesztésre lehetőség szerint 2016. október 31. napjáig.

- Felkéri a polgármestert a szükséges egyeztetések lefolytatására.

*A felülvizsgálatot megelőző szakmai egyeztetések jelenleg is zajlanak, a munkaközi anyag elkészült, a teljesítés időarányosan halad előre.*

**39/2016.(III.31.) önkormányzati határozat**

Körmend város Önkormányzata Képviselő-testülete **a Körmend, 382, 409 és 410 hrsz-ú ingatlanok** kapcsán

- úgy dönt, hogy kezdeményezi az ingatlanokra vonatkozóan a helyi építési szabályzat előírásainak módosítását, felülvizsgálatát az arra jelölt útterületet érintően, a Képviselő-testület az ehhez szükséges településrendezési eszközöket kéri módosítani egyszerűsített eljárás keretében.

- felkéri a polgármestert és a városi főépítészt a szükséges intézkedések megtételére.

*A helyi építési szabályzat módosítása állami főépítész előtt áll jóváhagyásra várva, a jóváhagyást követően tudjuk azt a Képviselő-testület elé beterjeszteni.*

**40/2016.(III.31.) önkormányzati határozat**

Körmend Város Önkormányzata Képviselő-testülete a lefolytatott pályázati eljárás alapján 2016. április 1-től 2021. március 31-ig Hadnagyné Vörös Márta személyt bízza meg a Körmendi Kulturális Központ, Múzeum és Könyvtár igazgatói (magasabb vezetői) munkakörének ellátásával.

Illetményét a kinevezéskor a közalkalmazottak jogállásáról szóló 1992. évi XXXIII. törvény, és a 150/1992. (XI. 20.) Korm. rendelet előírásainak is megfelelően az alábbiak szerint állapítja meg:

* Kjt. szerinti alapilletmény: 210.438,- Ft
* További szakképesítés, szakképzés elismerésével összefüggő illetménynövelés (7 %): 14.371,- Ft
* Kerekítés: 31 Ft
* Fenntartó által garantált illetménykiegészítés: 100.000,- Ft
* Munkáltató által garantált illetménykiegészítés: 13.000,- Ft
* Magasabb vezetői pótlék (a pótlékalap 225 %-a): 45.000,- Ft

Összesen: **383.200,- Ft**

**41/2016.(III.31.) önkormányzati határozat**

Körmend város Önkormányzata Képviselő-testülete úgy dönt, hogy 4.000.000 Ft. összegben fedezetet biztosít a Körmendi Kulturális Központ 2016. évi költségvetésében egy darab, használt gépjármű beszerzésére.

*A gépjármű vásárlás megtörtént.*

**42/2016.(III.31.) önkormányzati határozat**

Körmend város Önkormányzata Képviselő-testülete úgy dönt, hogy értékesítésre felkínálja a tulajdonát képező körmendi 307/1/A/1 és 307/1/A/2 hrsz. ingatlant az ingatlanok bérlője, a Zenit Kft. részére az alábbi feltételekkel:

- a 307/1/A/1 hrsz-ú ingatlan eladási ára: 10.800 e Ft.

- 307/1/A/2 hrsz-ú ingatlan eladási ára: 7.600 e Ft.

A Magyar Államot elővásárlási jog illeti meg, így vele az elfogadott eladási ajánlatot közölni kell.

A vételárat a megkötendő szerződés hatályba lépésétől számított 30 napon belül, egyösszegben kell az Eladó részére megfizetni, a vételár megfizetéséig az Eladó a tulajdonjogát fenntartja.

*Az adásvétel és annak pénzügyi rendezése is megtörtént.*

**43/2016.(III.31.) önkormányzati határozat**

Körmend Város Önkormányzata Képviselő-testülete

1. „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” támogatására kiírt pályázati felhívására **„A körmendi dr. Batthyányné Coreth Mária Óvoda fejlesztése”** című pályázat benyújtását támogatja.
2. a pályázat előkészítéséhez 7.500.000,-Ft biztosít költségvetésében.

*A pályázat beadásra került, elbírálásra vár.*

**44/2016.(III.31.) önkormányzati határozat**

Körmend Város Önkormányzatának Képviselő-testülete

* támogatja, hogy a Terület- és Településfejlesztési Operatív program kertében megjelent „Szociális alapszolgáltatások infrastruktúrájának bővítése, fejlesztése című *TOP-4.2.1-15* kódszámú pályázati felhívásra Körmend város Önkormányzata támogatási kérelmet nyújtson be.
* vállalja, hogy a pályázat előkészítéséhez 1.500.000,- Ft-ot biztosít a 2016. évi költségvetése terhére.
* felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

*A pályázat beadásra került, elbírálásra vár.*

45/2016.(III.31.) önkormányzati határozat

Körmend Város Önkormányzata Képviselő-testülete

támogatja, hogy a Településfejlesztés Operatív Program (TOP) keretében „Társadalmi és környezeti szempontból fenntartható turizmusfejlesztés” című TOP-1.2.1-15 kódszámú pályázati felhívásra Körmend város Önkormányzata támogatási kérelmet nyújtson be.

a projekt keretében kötendő konzorciumi megállapodás megkötésére felhatalmazza a Polgármestert

*A pályázat beadásra került, elbírálásra vár.*

**46/2016.(III.31.) önkormányzati határozat**

Körmend Város Önkormányzata Képviselő-testülete

* támogatja, hogy a Településfejlesztés Operatív Program (TOP) keretében „Zöld város” című TOP-2.1.2-15 kódszámú pályázati felhívásra Körmend város Önkormányzata támogatási kérelmet nyújtson be
* A projekt előkészítés költségeként 5.000 e Ft-ot biztosít a költségvetésében

*A pályázat előkészítés alatt áll, még nem telt el a pályázat beadási határideje.*

**47/2016.(III.31.) önkormányzati határozat**

Körmend Város Önkormányzata Képviselő-testülete

1. támogatja, hogy a Településfejlesztés Operatív Program (TOP) keretében „Helyi gazdaságfejlesztés” című TOP-1.1.3-15 kódszámú pályázati felhívásra Körmend város Önkormányzata támogatási kérelmet nyújtson be
2. A projekt előkészítés költségeként 5.000 e Ft-ot biztosít a költségvetésében

*A pályázat beadásra került, elbírálásra vár.*

**48/2016.(III.31.) önkormányzati határozat**

Körmend Város Önkormányzat Képviselő-testülete

* az előterjesztésben ismertetettek szerint pályázatot kíván benyújtani Magyarország Kormánya által meghirdetett ***„Települési környezetvédelmi infrastruktúra-fejlesztések”***pályázati felhívásra.

Pályázat megnevezése: **Körmend, keleti városrész csapadékvíz elvezetése**.

A felhívás kódszáma: **TOP-2.1.3-15.**

* A képviselő-testület felhatalmazza a polgármestert a pályázat benyújtására és képviseletére, valamint projektnyertesség esetén a szerződések aláírására.

*A pályázat beadásra került, elbírálásra vár.*

**49/2016.(III.31.) önkormányzati határozat**

Körmend Város Önkormányzata Képviselő-testülete pályázatot kíván benyújtani Magyarország Kormánya által meghirdetett ***„Ipari Parkok, iparterületek fejlesztése”***pályázati felhívásra.

Pályázat megnevezése: **Körmend, iparterület infrastrukturális fejlesztése.**

A felhívás kódszáma: **TOP-1.1.1-15.**

A képviselő-testület felhatalmazza a polgármestert a pályázat benyújtására és képviseletére a Támogató felé, az illetékes hatóságok előtt, valamint a szerződések aláírására.

*A pályázat beadásra került, elbírálásra vár.*

**50/2016.(III.31.) önkormányzati határozat**

Körmend Város Önkormányzatának Képviselő-testülete

1. - elhatározza, hogy pályázatot nyújt be a Nemzeti Fejlesztési Minisztérium 2014-2016. évi Közúti Közlekedésbiztonsági Akcióprogram keretében meghirdetett „Önkormányzatok a települések közlekedésbiztonságának növeléséért” című pályázati felhívásra.
* felhatalmazza a polgármestert a pályázat benyújtására.

*A pályázat benyújtásra került, elbírálásra vár.*

**51/2016.(III.31.) önkormányzati határozat**

Körmend Város Önkormányzatának Képviselő-testülete úgy dönt, hogy az 5/2016. (I.28.) számú Képviselő-testületi határozatot az alábbiak szerint módosítja:

* 1. Körmend Város Önkormányzatának Képviselő-testülete úgy dönt, hogy a Nemzeti Kulturális Alap Építőművészet és Örökségvédelem Kollégiumának 3235/111 kódszámú nyílt pályázati felhívására benyújtott pályázatban a körmendi Batthyány kastélyhoz tartozó *lóistálló* /3 hrsz./ felújítására 13.000.000,- Ft önerőt biztosít a költségvetésben.
	2. Körmend Város Önkormányzatának Képviselő-testülete úgy dönt, hogy az 5/2016. (I.28.) számú Képviselő-testületi határozatot az alábbiak szerint módosítja:

A Nemzeti Kulturális Alap Építőművészet és Örökségvédelem Kollégiumának 3235/111 kódszámú nyílt pályázati felhívására benyújtott pályázatban a körmendi Batthyány kastélyhoz tartozó kocsiszín /2/1 hrsz./ épületének felújítására 12.559.540,- Ft önerőt biztosít a költségvetésben.

*Lásd: 5/2016. számú határozat végrehajtásánál leírtakat.*

**52/2016.(III.31.) önkormányzati határozat**

Körmend Város Önkormányzatának Képviselő-testülete úgy dönt, hogy a 30/2016. (II.24.) számú Képviselő-testületi határozatot az alábbiak szerint módosítja:

Körmend Város Önkormányzatának Képviselő-testülete

1. az INTERREG V-A, Austria-Hungary 2014-2020 **támogatására** kiírt pályázati **felhívására az előterjesztésben részletezett pályázat benyújtását támogatja**
2. a pályázat megvalósításához 23.455 euro önerőt biztosít költségvetésében a tartalékból és átvett pénzeszközökből.

*A pályázat benyújtásra került, elbírálásra vár.*

**53/2016.(III.31.) önkormányzati határozat**

1. Körmend város Önkormányzata üdvözli és egyben megköszöni azt a bizalmat, amit a Kormány tanúsít a körmendi Batthyany Kastély jövőjét megalapozó fejlesztések irányában. Körmend város Önkormányzata, mint a kastély és kastélypark vagyonkezelője felelősséget érez a Batthyany hagyaték megmentéséért, és elkötelezett abban, hogy a kastélyt érintően szükséges fejlesztéseket kormányzati támogatással és uniós források felhasználásával módszeresen, lépésről –lépésre haladva megvalósítja.

2. Körmend város Önkormányzata Képviselő-testülete jóváhagyja azt, hogy 2016. évi költségvetésében 150 millió Ft. kerüljön a körmendi Batthyany kastély fejlesztéséhez kapcsolódóan elkülönítésre, mely összeg megteremti annak a lehetőségét, hogy a Látogatóközpont színháztermének kialakítása időben reálisan megvalósítható legyen az ehhez szükséges, egyedi gyártású eszközök megfelelő időben való rendelkezésre állása révén.

*A Látogatóközpont színháztermének rekonstrukciója egyedi -500 m Ft. összegű - kormányzati támogatásban részesült.*

**54/2016.(III.31.) önkormányzati határozat**

Körmend Város Önkormányzata Képviselő-testülete egyetért a Körmend várost is érintő Nagyvízi Mederkezelési Tervben leírt tervezett beavatkozásokkal azzal, hogy az abban foglaltak megvalósítása a feladat nagysága, jellege és a folyó nemzetközi jellege miatt állami forrásból valósítható csak meg kizárólagosan. Körmend Város Önkormányzata partnerséget kínál a Nagyvízi Mederkezelési Tervben foglaltak megvalósítására, egyúttal maga is kéri azt, hogy a Tervben foglaltak majdani megvalósítása során partnerként vehessen részt az egyeztetésekben és a remélt minél hamarabbi kivitelezésben is.

*A kiértesítés megtörtént.*

**55/2016.(III.31.) önkormányzati határozat**

Körmend város Önkormányzata Képviselő-testülete az előterjesztéshez csatoltaknak megfelelően jóváhagyja az Önkormányzat és a Szombathelyi Műszaki Szakképzési Centrum közt kötendő vagyonkezelési szerződést, egyúttal felhatalmazza a polgármestert annak aláírására.

*A szerződés megkötésre került.*

**56/2016.(III.31.) önkormányzati határozat**

Körmend város Önkormányzata Képviselő-testülete Tompa László a Zrínyi Miklós utcai csapadékvíz elvezetéssel kapcsolatos interpellációjára adott választ elfogadja.

**61/2016.(IV.7.) önkormányzati határozat**

Körmend Város Önkormányzata Képviselő-testülete a Járásszékhely múzeumok szakmai támogatására kiírt pályázati felhívásra „A Dr. Batthyány-Strattmann László Múzeumban járási múzeumpedagógiai és múzeumandragógiai programok kidolgozása és megvalósítása” című pályázat benyújtását támogatja.

*A pályázat benyújtásra került*.

**62/2016.(IV.7.) önkormányzati határozat**

Körmend Város Önkormányzata Képviselő-testülete

1. A Muzeális intézmények szakmai támogatására (Kubinyi Ágoston Program) kiírt pályázati felhívására „A Dr. Batthyány-Strattmann László Múzeum Cipőtörténeti Gyűjteménye elnevezésű állandó kiállításának megújítása című pályázat benyújtását támogatja.
2. a pályázat megvalósításához 3.880.000 Ft önerőt biztosít költségvetésében
3. a pályázat előkészítéséhez 600.000 Ft-ot biztosít a költségvetésében.

*A pályázat benyújtásra került*.

**63/2016.(IV.7.) önkormányzati határozat**

Körmend Város Önkormányzata Képviselő-testülete

1. A Család-, Ifjúság- és Népesedéspolitikai Intézet által az Ifjúsági közösségek, ifjúsági civil szervezetek közösségépítő programsorozatainak támogatására kiírt pályázati felhívásra „**A körmendi ifjúság társadalmi aktivitásának növelését célzó programsorozat megrendezése”** című pályázat benyújtását támogatja.
2. A pályázat megvalósításához 100.000,- Ft önerőt, valamint 2.200,- Ft pályázati díjat biztosít 2016. évi költségvetésében a gazdálkodási tartalék terhére.

*A pályázat benyújtásra került*.

**64/2016.(IV.7.) önkormányzati határozat**

1. Körmend város Önkormányzata Képviselő-testülete úgy dönt, hogy megvásárolja a Körmendi Média Centrum Városi Televízió és Rádió Nonprofit Kft-ben az egyedüli tag, a Körmendi Televízióért Alapítvány üzletrészét 100.000 Ft. vételáron. A Képviselő-testület felhatalmazza a polgármestert az üzletrész vételére vonatkozó adásvételi szerződés megkötésére.
2. Körmend város Önkormányzata Képviselő-testülete kinyilvánítja, hogy fontosnak tartja a ’Rádió 8 Körmend’ rádiós műsorszolgáltatás Körmenden való megtartását és a műsorszolgáltatás folyamatosságának a biztosítását. A Képviselő-testület ezért 6.350.000 Ft. összegű támogatást biztosít 2016. évi költségvetésében a Körmendi Média Centrum Városi Televízió és Rádió Nonprofit Kft. részére arra a célra, hogy ezen összeg erejéig a Kft. megvásárolja a rádiós műsorszolgáltatáshoz és műsorgyártáshoz szükséges eszközöket, egyúttal felhatalmazza a polgármestert a támogatás átadásáról szóló szerződés megkötésére.

*Az üzletrész adásvételi szerződése megkötésre került, a 2. pontban említett támogatási szerződés megkötése előkészítés alatt áll.*

**65/2016.(IV.27.) önkormányzati határozat**

Körmend Város Önkormányzatának Képviselő-testülete

1. támogatja, hogy a Terület- és Településfejlesztési Operatív program keretében megjelent „Egészségügyi alapellátás infrastrukturális fejlesztése” című *TOP-4.1.1-15* kódszámú pályázati felhívásra Körmend város Önkormányzata támogatási kérelmet nyújtson be.
2. vállalja, hogy a pályázat előkészítéséhez 400.000- Ft-ot biztosít a 2016. évi költségvetése terhére.
3. felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

*A pályázat benyújtásra került, elbírálásra vár*.

**66/2016.(IV.27.) önkormányzati határozat**

Körmend Város Önkormányzata Képviselő-testülete

1. a „Közösségi szinten irányított városi helyi fejlesztések (CLLD)” program megvalósítását támogatja
2. a helyi akciócsoport konzorciumi formában való megalakításához hozzájárul
3. felhatalmazza a Polgármestert, hogy az akciócsoport létrehozásához és a regisztráció benyújtásához szükséges intézkedéseket megtegye.

*A pályázat előkészítése zajlik, széleskörű egyeztetések folynak jelenleg is a pályázat célközönségével. A regisztrációs kérelem beadásra került.*

**67/2016.(IV.27.) önkormányzati határozat**

Körmend Város Önkormányzat Képviselő-testülete

1. a Szociális szakosított ellátást és a gyermekek átmeneti gondozását szolgáló önkormányzati intézmények fejlesztése, felújítása támogatásáracímű pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 6.667e Ft önerőt biztosít

*A pályázat benyújtásra került, elbírálásra vár*.

**68/2016.(IV.27.) önkormányzati határozat**

Körmend Város Önkormányzatának Képviselő-testülete

1. a TOP-1.2.1-15 kódszámú pályázati felhívásra benyújtandó pályázati anyagáról szóló tájékoztatást tudomásul veszi, egyúttal 45/2016. (III.31.) sz. határozatát visszavonja.
2. Körmend Város Önkormányzata Képviselő-testülete **támogatja, hogy a Településfejlesztés Operatív Program (TOP) keretében** „Társadalmi és környezeti szempontból fenntartható turizmusfejlesztés” című TOP-1.2.1-15 kódszámú pályázati felhívásra Körmend város Önkormányzata támogatási kérelmet nyújtson be az előterjesztésben rögzített pályázati célra, egyúttal a projekt keretében kötendő konzorciumi megállapodás megkötésére felhatalmazza a Polgármestert.
3. Vállalja, hogy a pályázat előkészítéséhez 600.000,- Ft-ot biztosít a 2016. évi költségvetés gazdálkodási tartaléka terhére.

*A pályázat benyújtásra került, elbírálásra vár*.

**69/2016.(IV.27.) önkormányzati határozat**

Körmend város Önkormányzata Képviselő-testülete úgy dönt, hogy a Basketball Körmend Sport Kft-től megvásárolja a Kft. által 2014-ben saját költségén telepíttetett, a Somogyi Béla Általános Iskola tornacsarnoka (városi sportcsarnok) külső védelmét szolgáló, összesen 22 db kamerát bruttó 9.307.906 Ft. értéken tekintettel arra, hogy e kamerák önkormányzati tulajdonú épület védelmét szolgálják. A kamerák rendszeres karbantartását a közös érdekeltségre tekintettel a Basketball Körmend Sport Kft. köteles biztosítani a továbbiakban is.

*Az adásvételi szerződés megkötésre került.*

**70/2016.(IV.27.) önkormányzati határozat**

Körmend város Önkormányzata Képviselő-testülete úgy dönt, hogy Dr. Sütő Zoltán kérelmező, egyben bérlő részére értékesíti a tulajdonát képező körmendi 307/1/B/12 hrsz-ú, Körmend, Szabadság tér 12. szám alatt található, 24 m2 alapterületű, iroda megnevezésű társasházi ingatlant az alábbi feltételek mentén:

1. az ingatlan eladási ára: 4.200.000 Ft.
2. a vételárat a vevő az adásvételi szerződés hatályba lépésétől számított 30 napon belül, egyösszegben kell megfizetnie.

A Magyar Államot a vétel kapcsán elővásárlási jog illeti meg.

*Az adásvételi szerződés megkötésre került, az Állam még nem nyilatkozott elővásárlási joga kapcsán.*

**71/2016.(IV.27.) önkormányzati határozat**

Körmend Város Önkormányzati Képviselő-testülete kezdeményezi a vízi-közmű szolgáltatást érintő 15 éves gördülő fejlesztési terv módosítását az alábbiak szerint:

1**. Olcsai tér 3.-Szabadság tér 1-3 által határolt tömbbelsőben** az elavult, nem működő **szennyvíz vezetékek rekonstrukciója és leválasztása a csapadékvíz rendszerről**

Bekerülési becsült költsége: bruttó 15.000.000.-Ft

2. **Bercsényi és Berzsenyi utcákban** szennyvízrekonstrukciós munkák végzése, és a megsüllyedt szennyvíz nyomvonalak helyreállítása.

 Bekerülési becsült költségét egyeztetni kell a Vasivíz Zrt-vel.

**3. Nyírfa utca:** A GFT már tartalmazza a Nyírfa utcai vízvezeték rekonstrukcióját, ezt javasoljuk kiegészíteni a szennyvízrekonstrukcióval is, beleértve a nyomvonal megsüllyedésének kezelését is, mivel az nagy gondot okoz

Bekerülési becsült költséget egyeztetni kell a Vasivíz Zrt-vel.

A Képviselő-testület felhatalmazza a polgármestert az üzemeltetővel (Vasivíz Zrt.) történő tárgyalások lefolytatására és a szükséges intézkedések megtételére.

*A Vasivíz Zrt-vel e tárgyban az egyeztetések még zajlanak, az Önkormányzat részéről a fenti munkákra való megrendelés megtörtént.*

**72/2016.(IV.27.) önkormányzati határozat**

Körmend Város Önkormányzatának Képviselő-testülete a 2016. évre beérkezett kulturális, sport és szociális pályázatokat, valamint a kiemelt közösségeket a Társadalmi és Ifjúsági Ügyek Bizottsága javaslatát is figyelembe véve a melléklet szerinti módon részesíti támogatásban.

*A támogatási szerződések megkötése folyamatos.*

**73/2016.(IV.27.) önkormányzati határozat**

Körmend város Önkormányzata Képviselő-testülete megbízást ad a Sourcing Hungary Kft-nek arra, hogy 2017-2018-as évre vonatkozóan, közbeszerzés keretében, az Önkormányzat nevében eljárva a szabadpiacon versenyeztetést folytasson le a körmendi intézményi villamos energia, valamint a közvilágításhoz szükséges villamos energia vételezése tárgyában.

A Képviselő-testület megbízza a Pénzügyi és Közbeszerzési Bizottságot a közbeszerzési eljárás Sourcing Hungary Kft. szakértői közreműködésével történő lebonyolítására.

A Képviselő-testület felhatalmazza a polgármestert a Sourcing Hungary Kft-vel kötendő megbízási szerződés megkötésére.

*A közbeszerzési eljárás jelenleg zajlik, 6 ajánlattevő adta be ajánlatát, az elektronikus árlejtésre 2016. június 17-én került sor, ami alapján a legjobb ajánlatot az MVM Partner tette az alábbiak szerint:*

*intézményi díj: 13, 42 Ft/kWh KÁT tartalom nélkül (jelenlegi ár: 14,36 Ft/kWh KÁT nélkül)*

*közvilágítás díja: 10,75 Ft/kWh KÁT tartalom nélkül (jelenlegi ár: 12,09 Ft/kWh KÁT nélkül)*

*Ez összességében több mint 2 m FT. megtakarítást jelent a városnak. Fenti árak a 2017-2018-as szerződéses évekre vonatkoznak majd.*

**74/2016.(IV.27.) önkormányzati határozat**

Körmend város Önkormányzata Képviselő-testülete a Hősök Napja alkalmából 2016. május 29-én rendezendő megemlékezés szónokául **Czvitkovics Gyula** személyt kéri fel tisztelettel.

**75/2016.(IV.27.) önkormányzati határozat**

Körmend város Önkormányzata Képviselő-testülete a Nemzeti Összetartozás Napja alkalmából 2016. június 4-én rendezendő megemlékezés szónokául **Bebes István polgármester** személyt kéri fel tisztelettel.

**76/2016.(IV.27.) önkormányzati határozat**

Körmend Város Önkormányzatának Képviselő-testülete

1. Döbörhegy Községi Önkormányzatának a Körmend és Mikrotérsége Köznevelési Intézményfenntartó Társuláshoz történő csatlakozási kérelmét támogatja.
2. jóváhagyja a Körmend és Mikrotérsége Köznevelési Intézményfenntartó Társulás társulási megállapodásának módosítását az alábbiak szerint:

2.1. Társulási megállapodás preambuluma kiegészül „Döbörhegy Község Önkormányzata” szövegrésszel.

2.2. A társulási megállapodás 2. pontja az alábbiak szerint kiegészül:

 Döbörhegy Község Önkormányzata (Döbörhegy, Fő u. 60. 9914)

2.3. A társulási megállapodás 4. pontja az alábbiak szerint módosul:

A társulás által ellátott feladat- és hatáskörök:

A Társulás arra a célra jön létre, hogy a helyi önkormányzatok számára kötelezően ellátandó feladatként előírt óvodai ellátást (Mötv. 13.§ (1) bekezdés 6. pont), valamint a nem kötelező feladatként előírt bölcsődei ellátást 2013. július 1-től kezdődően közösen lássák el az alapító tagok.

Szakmai alaptevékenység kormányzati funkciók szerinti megjelölés:

011130 Önkormányzatok és önkormányzati hivatalok jogalkotó és általános igazgatási tevékenysége

2.4. A társulási megállapodás 4. pontjából törlésre kerül az alábbi szövegrész.

 091110 Óvodai nevelés, ellátás szakmai feladatai

 091120 Sajátos nevelési igényű gyermekek óvodai nevelésének, ellátásának szakmai feladatai

 091140 Óvodai nevelés, ellátás működtetési feladatai

 096010 Óvodai intézményi étkeztetés

 104030 Gyermekek napközbeni ellátása

2.5. A társulási megállapodás 7. pontjából törlésre kerül az alábbi szövegrész:

„ A Társulás által fenntartott Dr. Batthyányné Coreth Mária Óvoda és a Mátyás Király Utcai Óvoda és Bölcsőde önállóan működő költségvetési szerv.”

1. A Képviselő-testület egyben felhatalmazza a polgármestert a társulási megállapodást módosító megállapodás, valamint a módosítással egybeszerkesztett, azzal egységbe foglalt társulási megállapodás aláírására.

*A társulási megállapodás módosításra került.*

**77/2016.(IV.27.) önkormányzati határozat**

Körmend Város Önkormányzatának Képviselő-testülete a működtetési körébe tartozó köznevelési intézmények pedagógiai programjában és szervezeti és működési szabályzatában szereplő –jelen előterjesztéshez mellékelt - többletkötelezettségekhez az előterjesztés tárgyalásakor, a jelenlegi költségvetési lehetőségek ismeretében nem tudja egyetértését adni, mivel nem biztosítottak költségvetésében az ehhez szükséges források.

*A kiértesítés megtörtént.*

**78/2016.(IV.27.) önkormányzati határozat**

Körmend város Önkormányzata Képviselő-testülete a nemzeti köznevelésről szóló 2011. évi CXC. törvényben biztosított véleményezési jogával élve úgy dönt, hogy a Körmendi Kölcsey Utcai Általános Iskola és Alapfokú Művészeti Iskola intézményvezetői munkakörének betöltésére kiírt pályázati eljárásban Mészáros Árpád pályázó szakmai pályázatát támogatja.

*A kiértesítés megtörtént.*

**79/2016.(IV.27.) önkormányzati határozat**

Körmend Város Önkormányzata Képviselő-testülete a nemzeti köznevelésről szóló 2011. évi CXC. törvényben biztosított véleményezési jogával élve úgy dönt, hogy a Körmendi Kölcsey Utcai Általános Iskola és Alapfokú Művészeti Iskola Zeneművészeti Tagiskolájában a felvehető tanulólétszám emelésével egyetért.

*A kiértesítés megtörtént.*

**83/2016.(V.26.) önkormányzati határozat**

Körmend Város Önkormányzata Képviselő-testülete a belső ellenőr által elkészített éves beszámolót, jelentést elfogadja.

**84/2016.(V.26.) önkormányzati határozat**

Körmend Város Önkormányzata Képviselő-testülete a Körmendi Rendőrkapitányság által elkészített, a körmendi közbiztonság helyzetéről szóló éves beszámolót elfogadja, és egyúttal megköszöni azt az együttműködést, amit a Rendőrség tanúsít az Önkormányzat irányában a közbiztonság javítása, a lakosság emberi élet és vagyonvédelme, valamint a bűnmegelőzés és bűnfelderítés tekintetében.

**85/2016.(V.26.) önkormányzati határozat**

Körmend város Önkormányzata Képviselő-testület kinyilvánítja, hogy támogatja Dr. Tiborcz János rendőrdandártábornok, megyei főkapitány azon döntését, mellyel vezetői kinevezést kíván adni dr. Koncz Gabriellának a Körmendi Rendőrkapitányság irányítási feladatainak ellátására.

A Képviselő-testület egyúttal felkéri dr. Koncz Gabriella mb. vezetőt arra, hogy a Körmend város Önkormányzata által jelzett –bűnmegelőzési és bűnelkövetés felderítési - kérdésekben biztosítsa a Rendőrség szakértelmét és rendelkezésre állását a jövőben is.

*A kiértesítés megtörtént.*

**86/2016.(V.26.) önkormányzati határozat**

Körmend város Önkormányzata Képviselő-testülete a Körmendi Szociális Szolgáltató és Információs Központ 2015. évi tevékenységéről szóló beszámolóját elfogadja, és egyúttal megköszöni az intézmény valamennyi dolgozójának az egész évben végzett áldozatos munkáját.

**87/2016.(V.26.) önkormányzati határozat**

Körmend város Önkormányzata Képviselő-testülete a gyermekjóléti ellátásról szóló beszámolót elfogadja.

**88/2016.(V.26.) önkormányzati határozat**

Körmend város Önkormányzata Képviselő-testülete a Vasivíz Zrt. 2015. évi tevékenységéről készült beszámolót tulajdonosként elfogadja, az abban foglaltakat tudomásul veszi, egyúttal kéri a Vasivíz Zrt-t arra, hogy a jövőben is legyen a város partnere a körmendi vízbázist érintő karbantartási és felújítási, fejlesztési feladatok megvalósításakor.

**89/2016.(V.26.) önkormányzati határozat**

Körmend város Önkormányzata Képviselő-testülete a Régióhő Regionális Hőszolgáltató Kft. 2015. évi mérlegbeszámolóját tulajdonosként elfogadja.

**90/2016.(V.26.) önkormányzati határozat**

Körmend város Önkormányzata (Képviselő-testülete), mint a Körmendi Idősekért Nonprofit Kft. tulajdonosa a Kft. 2015. évi mérlegbeszámolóját elfogadja.

**91/2016.(V.26.) önkormányzati határozat**

Körmend város Önkormányzata Képviselő-testülete a Nyugat-Pannon Fejlesztési Zrt. 2015. évi tevékenységéről készült beszámolót tulajdonosként elfogadja, az abban foglaltakat tudomásul veszi.

**92/2016.(V.26.) önkormányzati határozat**

Körmend Város Önkormányzatának Képviselő-testülete a körmendi Vadászlak /Körmend, 6/2 hrsz./ és természeti környezetének megújítása
/HU07-0167-A2-2013/ elnevezésű pályázat megvalósításához 7.765.789,- Ft forint önerőt biztosít a 2016. évi költségvetésben a közhatalmi bevételek terhére /saját forrás/ és gondoskodik az összeg elkülönítéséről a költségvetésben.

*A felújításra benyújtott pályázat támogatást nyert.*

**93/2016.(V.26.) önkormányzati határozat**

Körmend Város Önkormányzat Képviselő-testülete

1. az Önkormányzati feladatellátást szolgáló fejlesztések támogatása címűpályázati felhívásra **védőnői és a gyermek háziorvosi feladat ellátást biztosító épület** célzó pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 10.000.000 Ft önerőt biztosít.

*A pályázat benyújtásra került, elbírálásra vár.*

**94/2016.(V.26.) önkormányzati határozat**

Körmend Város Önkormányzat Képviselő-testülete

1. azÖnkormányzati feladatellátást szolgáló fejlesztések támogatása címűpályázati felhívásra a **Kölcsey Utcai Általános Iskola és AMI sport infrastruktúrájának felújítását** célzó pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 7.925.322 Ft önerőt biztosít.

*A pályázat benyújtásra került, elbírálásra vár.*

**95/2016.(V.26.) önkormányzati határozat**

Körmend Város Önkormányzat Képviselő-testülete

1. azÖnkormányzati feladatellátást szolgáló fejlesztések támogatása című pályázati felhívásra **a Körmend, Váci Mihály, Fazekas Mihály, Babits Mihály, Tompa Mihály, Szent Imre herceg utcák (belterületi utak)** felújítását célzó pályázat benyújtását támogatja.
2. A pályázat benyújtására felhatalmazza a Polgármestert
3. a pályázathoz 14.454.260 Ft önerőt biztosít.

*A pályázat benyújtásra került, elbírálásra vár.*

**96/2016.(V.26.) önkormányzati határozat**

Körmend Város Önkormányzat Képviselő-testülete

1. **a gyermekétkeztetés feltételeit javító fejlesztések támogatására című pályázat** benyújtását támogatja.
2. A pályázat benyújtására felhatalmazza a Polgármestert
3. a pályázathoz 3.500 e Ft önerőt biztosít.

*A pályázat beadási határideje még nem telt el, de a pályázatot előreláthatólag Körmend városa nem tudja beadni, mivel vásárolja az étkezési szolgáltatást, és nem saját konyhát tart fenn.*

**97/2016.(V.26.) önkormányzati határozat**

Körmend Város Önkormányzata Képviselő-testülete

1. támogatja a környezeti szemléletformálási, KEHOP 5.4.1. pályázati program megvalósítását,
2. felhatalmazza a Polgármestert, hogy a pályázat elkészítéséhez és benyújtásához szükséges intézkedéseket megtegye,
3. a pályázat előkészítéséhez 1 000 e Ft önerőt biztosít a 2016. évi költségvetésében a gazdálkodási tartalék terhére.

*A pályázat előkészítése zajlik jelenleg is.*

**98/2016.(V.26.) önkormányzati határozat**

1. Körmend város Önkormányzata, mint a Körmend és Mikrotérsége Köznevelési Intézményfenntartó Társulás alapító tagja úgy dönt, hogy az előterjesztésben leírtak szerint támogatja a Társulás fenntartásában lévő óvodák átszervezését 2016. szeptember 1-ével kezdődően.
2. Körmend város Önkormányzata, mint a Körmend és Mikrotérsége Köznevelési Intézményfenntartó Társulás alapító tagja javasolja a fenntartó előtt azt, hogy az új intézmény és annak tagintézményei, telephelyei vonatkozásában az előterjesztés szerinti elnevezéseket vegye fel.
3. Körmend város Önkormányzata, mint a Körmend és Mikrotérsége Köznevelési Intézményfenntartó Társulás alapító tagja javasolja a fenntartó előtt azt, hogy az átszervezés keretében az egy csoport megszüntetéstől tekintsen el a beíratott gyermekek létszámára való tekintettel.
4. Körmend város Önkormányzata, mint a Körmend és Mikrotérsége Köznevelési Intézményfenntartó Társulás alapító tagja javasolja a fenntartó előtt azt,hogy a 2016. szeptember 1-ével létrejövő új intézmény vezetésére Vadász Mária személynek adjon átmeneti megbízást azzal, hogy az intézményvezetői munkakörre vonatkozó pályázati felhívást 2016. szeptember 15-ig meg kell hirdetni.

*A fenntartó felé a döntés kiértesítése megtörtént.*

**HATÁROZATI JAVASLAT**

Körmend város Önkormányzata Képviselő-testülete a lejárt határidejű határozatok (2016. január-2016. május) végrehajtásáról szóló beszámolót elfogadja.

Körmend,2016. június 13.

**Bebes István**

**polgármester**

**ELŐTERJESZTÉS**

**Körmend város Önkormányzata Képviselő-testülete 2016. június 27-i zárt ülésére**

**Tárgy:**  Beszámoló a lejárt határidejű határozatok teljesítéséről (2016. január- 2016. május)

**12/2016.(I.28.) önkormányzati határozat**

Körmend város Önkormányzata Képviselő-testülete a Vas megyei Közgyűlés által 2016. évben kiosztandó kitüntetések tekintetében az alábbi javaslattétel él:

Körmend város Önkormányzata Képviselő-testülete:

Pável Ágoston Emlékplakettre: **Antal László**

Vas Megye Önkormányzata Szolgálatáért díj

- közigazgatás tagozatára: **Egyed Gyuláné**

- kultúra tagozatára: **Pintér Pál** (postumus) személyeket javasolja kitüntetni.

*A kitüntetésre felterjesztett személyek megyei elismerésben részesültek.*

**57/2016.(III.31.) önkormányzati határozat**

1. Körmend város Önkormányzata Képviselő-testülete úgy dönt, hogy Körmend város Gondnoksága költségvetési szerv vezetésével –a kiírt pályázati eljárásra beérkezett pályázatok ismeretében és a pályázók személyes meghallgatása után – **Sövegjártó Zoltán** személyt bízza meg határozott időre, 2016. április 1-étől 2021. 03.31-ig terjedő időre szólóan.

2 Az Önkormányzat az 1. pontban történt kinevezésre tekintettel az intézményvezető illetményét –a közalkalmazottak jogállásáról szóló törvényben foglaltakra is figyelemmel – az alábbiak szerint állapítja meg:

* Kjt. szerinti fizetési osztály és fizetési fokozat szerinti juttatás: 188.800 Ft
* Kjt. szerinti magasabb vezetői pótlék: 100.000 Ft.
* Illetménykiegészítés: 118.500 Ft.

Összesen: 407.300 Ft.

*A kinevezés 5 évre szólóan megtörtént.*

**58/2016.(III.31.) önkormányzati határozat**

Körmend város Önkormányzata Képviselő-testülete úgy dönt, hogy az Euromédia Marketing Kft. részére értékesíti

1. a tulajdonát képező 409 hrsz-ú, 1123 m2 kiterjedésű ingatlant bruttó 13.390.000 Ft összegért, valamint
2. a tulajdonát képező 382 hrsz-ú, 673 m2 kiterjedésű ingatlant bruttó 8.200.000 Ft összegért.

Az Önkormányzat az ingatlan értékesítéséről tájékoztatja a Magyar Államot, mint elővásárlási jog jogosultját.

A vevő a vételárat a megkötendő adásvételi szerződés hatálybalépésétől számított 30 napon belül, egyösszegben köteles az Önkormányzatnak megfizetni. Az Önkormányzat azzal a céllal értékesíti a 409 hrsz-ú ingatlant, hogy a vevő azon társasházi lakásokat létesítsen, így erre való kikötést a szerződésben szerepeltetni kell.

*A kérelmező módosította vételi kérelmét annak tárgya tekintetében, mivel szeretné a vétellel érintett 409 hrsz-ú telek telekhatárát kiegyenesíteni, ez telekalakítást igényel, ill. ez új kérelemnek minősül, amiről a Képviselő-testületnek majd döntenie kell.*

**59/2016.(III.31.) önkormányzati határozat**

Körmend város Önkormányzata Képviselő-testülete a körmendi 1491/48 hrsz-ú ingatlant a lefolytatott pályázati eljárás alapján értékesíti a legjobb ajánlattevő Linea Bau Bt. (Körmend, Gizella királyné u. 2.) részére bruttó 18.000.000 Ft. vételáron. Az értékesítést 27% ÁFA terheli. A vevővel a szerződést a pályázati kiírásban foglaltaknak megfelelően kell megkötni, a pályázati kiírásban meghatározott feltételek a megkötendő szerződés részét képezik. A Magyar Állam részére a megkötendő szerződést meg kell küldeni az elővásárlási jog fennállására tekintettel.

*Az adásvételi szerződés megköttetett.*

**60/2016.(III.31.) önkormányzati határoz**

Körmend város Önkormányzata Képviselő-testülete a Társadalmi és Ifjúsági Ügyek Bizottságának Déri Jenőné (9900 Körmend, Bartók Béla Ltp. 1/B. szám alatti lakos) rendkívüli és lakhatási települési támogatás iránti kérelme tárgyában hozott 40/2016. (II.22.) és a 41/2016. (II.22.) számú döntését helybenhagyja, ezzel a döntésével Déri Jenőné fellebbezését elutasítja.

*A kiértesítés megtörtént.*

**80/2016.(IV.27.) önkormányzati határozat**

Körmend város Önkormányzata Képviselő-testülete jóváhagyja azt, hogy amennyiben a körmendi 0286/63 hrsz-ú ingatlanra vonatkozóan nem jön létre a tulajdonszerzés adásvétellel a Magyar Állam képviseletében eljáró Magyar Nemzeti Vagyonkezelő Zrt. és a Magyar Állam képviseletében eljáró Nemzeti Földalap, illetve Körmend város Önkormányzata között, abban az esetben az Önkormányzat kisajátítási eljárást kezdeményez a 0286/63 hrsz-ú ingatlan tulajdonosával (Magyar Állam) szemben annak érdekében, hogy a helyi építési szabályzat szerint a 0286/60 hrsz-ú ingatlanból kialakítandó 0286/63 hrsz-ú ingatlant is érintő közút kialakítása megvalósulhasson.

A Képviselő-testület felhatalmazza a polgármestert a kisajátítási eljárás megindítására a Vas Megyei Kormányhivatal előtt.

*A kisajátítási eljárás elindult.*

**81/2016.(IV.27.) önkormányzati határozat**

Körmend város Önkormányzata Képviselő-testülete **Spaits Lászlónénak (Körmend, Rákóczi u. 11.) a Körmend, Kodály Zoltán u. 6.** számú ingatlanra kivetett és azóta jogerőssé vált közművesítési hozzájárulás megfizetésére kötelezés tárgyában –a fellebbezési határidőn túl - benyújtott kérelmét megismerve úgy dönt, hogy a kérelemben foglaltaknak **méltányossági jogkört gyakorolva helyt ad** azzal, hogy az ingatlan mindenkori tulajdonosai addig nem kötelesek megfizetni a közművesítési hozzájárulás összegét, amíg az ingatlanba a vízközmű bevezetésre nem kerül.

Amennyiben az ingatlanba a vízközmű bevezetésre kerül, abban az esetben az ingatlantulajdonosok kötelességévé válik a közművesítési hozzájárulás megfizetése.

A vízközmű bevezetéséről az ingatlan mindenkori tulajdonosa írásban, haladéktalanul köteles értesíteni Körmend város Önkormányzatát. A közművesítési hozzájárulást az ingatlantulajdonos teljesítheti egyösszegű befizetéssel, a vízközműnek az érintett ingatlanba történő bevezetésétől számított 30 napon belül, és részletfizetéssel is, amely esetben az első részlet befizetési határideje a vízközműnek az érintett ingatlanba történő bevezetésétől számított 30. nap.

A Képviselő-testület felhatalmazza a polgármestert arra, hogy a közművesítési hozzájárulást kivető határozatot fenti döntésnek megfelelően módosítsa azzal, hogy a Képviselő-testület 52/2015. (V.27.) határozatának a módosítással nem érintett rendelkezései a közművesítési hozzájárulást megállapító határozat módosítása során továbbra is alkalmazandó.

A Képviselő-testület a kérelem elbírálásakor azt mérlegelte és méltányolta, hogy jelenleg az ingatlanban vízfogyasztás nincs. A Vasivíz Zrt. hivatalos levélben igazolta, hogy a fenti ingatlanba nincs vízközmű bekötés.

*A kiértesítés megtörtént.*

**82/2016.(IV.27.) önkormányzati határozat**

Körmend város Önkormányzata Képviselő-testülete **Kovács Gyöngyi (Körmend, Berki u. 17.) a Körmend, Berki u. 3409/2 helyrajzi számú**  ingatlanra kivetett és azóta jogerőssé vált közművesítési hozzájárulás megfizetésére kötelezés tárgyában –a fellebbezési határidőn túl - benyújtott kérelmét megismerve úgy dönt, hogy a kérelemben foglaltaknak **méltányossági jogkört gyakorolva** helyt ad azzal, hogy az ingatlan mindenkori tulajdonosa addig nem köteles megfizetni a közművesítési hozzájárulás összegét, amíg az ingatlanba a vízközmű bevezetésre nem kerül.

Amennyiben az ingatlanba a vízközmű bevezetésre kerül, abban az esetben az ingatlantulajdonos kötelessé válik a közművesítési hozzájárulás megfizetésére.

A vízközmű bevezetéséről az ingatlan mindenkori tulajdonosa írásban, haladéktalanul köteles értesíteni Körmend város Önkormányzatát. A közművesítési hozzájárulást az ingatlantulajdonos teljesítheti egyösszegű befizetéssel, a vízközműnek az érintett ingatlanba történő bevezetésétől számított 30 napon belül, és részletfizetéssel is, amely esetben az első részlet befizetési határideje a vízközműnek az érintett ingatlanba történő bevezetésétől számított 30. nap.

A Képviselő-testület felhatalmazza a polgármestert arra, hogy a közművesítési hozzájárulást kivető határozatot fenti döntésnek megfelelően módosítsa azzal, hogy a Képviselő-testület 52/2015. (V.27.) határozatának a módosítással nem érintett rendelkezései a közművesítési hozzájárulást megállapító határozat módosítása során továbbra is alkalmazandó.

A Képviselő-testület a kérelem elbírálásakor azt mérlegelte és méltányolta, hogy az ingatlan lakhatásra alkalmatlan, csak melléképületként hasznosított, önálló bejárattal a Berki utcából nem rendelkezik, és az ingatlanban jelenleg a vízfogyasztás nem biztosított. A Vasivíz Zrt. hivatalos levélben igazolta, hogy a fenti ingatlanba nincs vízközmű bekötés.

*A kiértesítés megtörtént.*

**99/2016.(V.26.) önkormányzati határozat**

Körmend város Önkormányzata Képviselő-testülete **Farkas Józsefnek (Körmend, Tilalmasi u. 5.) a Körmend, Tilalmasi u. 7.** számú ingatlanra kivetett és azóta jogerőssé vált közművesítési hozzájárulás megfizetésére kötelezés tárgyában –a fellebbezési határidőn túl - benyújtott kérelmét megismerve úgy dönt, hogy a kérelemben foglaltaknak **méltányossági jogkört gyakorolva helyt ad** azzal, hogy az ingatlan mindenkori tulajdonosa addig nem köteles megfizetni a közművesítési hozzájárulás összegét, amíg az ingatlanba a vízközmű bevezetésre nem kerül.

Amennyiben az ingatlanba a vízközmű bevezetésre kerül, abban az esetben az ingatlantulajdonos kötelességévé válik a közművesítési hozzájárulás megfizetése.

A vízközmű bevezetéséről az ingatlan mindenkori tulajdonosa írásban, haladéktalanul köteles értesíteni Körmend város Önkormányzatát. A közművesítési hozzájárulást az ingatlantulajdonos teljesítheti egyösszegű befizetéssel, a vízközműnek az érintett ingatlanba történő bevezetésétől számított 30 napon belül, és részletfizetéssel is, amely esetben az első részlet befizetési határideje a vízközműnek az érintett ingatlanba történő bevezetésétől számított 30. nap.

A Képviselő-testület felhatalmazza a polgármestert arra, hogy a közművesítési hozzájárulást kivető határozatot fenti döntésnek megfelelően módosítsa azzal, hogy a Képviselő-testület 52/2015. (V.27.) határozatának a módosítással nem érintett rendelkezései a közművesítési hozzájárulást megállapító határozat módosítása során továbbra is alkalmazandó.

A Képviselő-testület a kérelem elbírálásakor azt mérlegelte és méltányolta, hogy jelenleg az ingatlanban vízfogyasztás nincs. A Vasivíz Zrt. hivatalos levélben igazolta, hogy a fenti ingatlanba nincs vízközmű bekötés.

*A kiértesítés megtörtént.*

**HATÁROZATI JAVASLAT**

Körmend város Önkormányzata Képviselő-testülete a lejárt határidejű határozatok (2016. január-2016. május) végrehajtásáról szóló beszámolót elfogadja.

Körmend,2016. június 13.

**Bebes István**

**polgármester**